ปากอุ้มลงทุนทวายที่ไหนได้‘ไม่ใส่เงิน’
มือขวาดัน 8 โครงการ เร่งด่วนลงทุนทวายโปรเจกต์ มือซ้ายรัฐบาลไทยเมินใส่เงินลงขันร่วม
13 พ.ย. 2555

มือขวาดัน 8 โครงการ เร่งด่วนลงทุนทวายโปรเจกต์ มือซ้ายรัฐบาลไทยเมินใส่เงินลงขันร่วม
ที่ประชุมคณะรัฐมนตรี (ครม.) วันที่ 12 พ.ย. มีมติรับทราบผลการประชุมคณะกรรมการร่วมระดับสูงระหว่างไทยเมียนมาร์ เพื่อการพัฒนาเขตเศรษฐกิจพิเศษทวายและพื้นที่โครงการที่เกี่ยวข้อง หรือ JHC และคณะกรรมการประสานงานฯ หรือ JCC 
นายภักดีหาญส์ หิมะทองคำ รองโฆษกประจำสำนักนายกรัฐมนตรี เปิดเผยว่า ครม.รับทราบแนวทางการทำงานของอนุกรรมการร่วมไทยเมียนมาร์ 6 สาขา พร้อมทั้งเร่งรัดให้อนุกรรมการฯ ทบทวนเงื่อนไขและจัดแผนธุรกิจของโครงการที่มีความสำคัญเร่งด่วน เพื่อการพัฒนาเขตเศรษฐกิจทวาย 8 โครงการ โดยเฉพาะการลงทุนก่อสร้างถนนที่ต้องเริ่มดำเนินการในเดือน เม.ย. 2556 และทุกโครงการต้องเสร็จในปี 2558 
ด้านโครงการเร่งด่วน 8 โครงการ ที่ต้องเร่งรัดทำแผนธุรกิจ ได้แก่ 1.ถนน 2.ท่าเรือน้ำลึก 3.นิคมอุตสาห กรรม 4.โรงไฟฟ้าระยะเริ่มแรก 5.น้ำและระบบบำบัดน้ำเสีย 6.ระบบโทรคมนาคม 7.การพัฒนาชุมชนและการย้ายถิ่นฐาน และ 8.รถไฟความเร็วสูง และให้รายงานต่อคณะกรรมการประสานงานฯ ต่อไป 
นายนิวัฒน์ธำรง บุญทรงไพศาล รมต.ประจำสำนักนายกฯ ประธานคณะกรรมการ JCC ระบุ การลง ทุนโครงการเร่งด่วนทั้ง 8 โครงการ แต่ละโครงการต้องมีแผนธุรกิจที่ชัดเจน โดยยืนยันว่ารัฐบาลไทยจะไม่ลงเงินในโครงการเหล่านี้ แต่จะสนับสนุนภาคเอกชนและรัฐวิสาหกิจไทย รวมทั้งนักลงทุนต่างประเทศเข้าร่วมลงทุน แต่โครงการในรูปบริษัทร่วมทุนฯ m